Ο τάφος του Αρχιμήδη

*Είναι πρωί κι οι Συρακούσιοι γιορτάζουν.*

*Τρεις μέρες αφιερώνουν στη θεά τους.*

*Γλυκό κρασί μες στα ποτήρια βάζουν,*

*ξεχνούν τη μάχη στη χαρά τους.*

*Νωρίτερα η νίκη ήταν δική τους.*

*Δεν άφησαν τους βάρβαρους ν’ αγγίξουν τα ιερά τους.*

*Πήραν εκδίκηση για τους ήρωες εκείνους,*

*που οι άνανδροι εφόνευσαν κοντά στους Λεοντίνους.*

*Ο Μάρκελλος λυσσομανά κι αμέσως διατάζει :*

*« Μη σταματάτε να χτυπάτε αυτόν που όλους μας χλευάζει... »*

*Μα αυτός στο εργαστήρι του ατάραχος καθόταν*

*και το επόμενο σχέδιο με βούληση σκεφτόταν.*

*Οι πέτρες έπεφταν βροχή από τους καταπέλτες*

*και τα καράβια βούλιαζαν ανήμπορα στις ξέρες.*

*Βέλη και ξύλα ρίχνουνε πάνω τους με βαλίστρες,*

*με τέχνη και με δύναμη από τις πολεμίστρες.*

*Και στην ξηρά για τους Ρωμιούς τα πράγματα είναι ίδια.*

*Οι μηχανές σφυροκοπούν, το βάζουνε στα πόδια.*

*Πολεμοφόδια ταχιά στέλνει η Καρχηδόνα,*

*χωρίς καμιά αντίσταση από τη λεγεώνα.*

*Η νύχτα πέφτει σιωπηλά, απλώνεται σκοτάδι.*

*Ο Αρχιμήδης ξαγρυπνά τους κύκλους του χαράζει.*

*Μαύρα μαντάτα έρχονται από την Ορτυγία,*

*στρατιώτες στην Αχραδινή εισβάλλουν με τη βία.*

*Πάρθηκε η Πόλη, έπεσαν οι Συρακούσες,*

*για τ’ όνειρο του Δίωνα μοιρολογούν οι Μούσες.*

*Οι γλάροι πάνω απ’ τη φωτιά πετούν, μα τρομαγμένοι,*

*ηχώντας ύμνο πένθιμο, απ’ το Ναό σταλμένοι.*

*Πέρασαν χρόνια αφήνοντας, στάχτες, μόνο συντρίμια.*

*Χορτάρια φύτρωσαν παντού και φώλιασαν αγρίμια.*

*Ήρθ’ ο Κικέρωνας να δει το μεγαλείο στον τόπο,*

*απέτισε φόρο τιμής εκεί μ’ αυτό τον τρόπο.*

*Μια πλάκα εξεχώριζε ανάμεσα στ’ αγκάθια.*

*Πάνω της ένας κύλινδρος και μια ουράνια σφαίρα.*

*Σύμβολα κόσμου ιδανικού με γνώση και αλήθεια,*

*τα όνειρα του καθενός για μια καινούρια μέρα ...*

Στίχοι : Κωνσταντίνου Ν. Θώδη , Σταυρούπολη - Ρωσία 2012